**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Öregiskola Közösségi Ház és Könyvtár**

Az ülés időpontja: **2016. október 17. (hétfő) 17 óra 45 perc**

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Gerely Gábor képviselő, Dr. Szabó András Lajos képviselő, Tegzes Endre képviselő, Papp István jegyző, dr. Németh Zsanett aljegyző, Grégerné Papp Ildikó osztályvezető

**Megjelentek:** Fodor Attila elnök, Bánóczi Margit, Honti Zoltán, dr. Klein Katalin, Gerlóczyné Furulyás Katalin*,* Szabó Orsolya, Kiszelné Mohos Katalin polgármester, Gerely Gábor képviselő, Papp István jegyző, dr. Németh Zsanett aljegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Fodor Attila elnök:** Köszöntöm a bizottság tagjait, polgármester asszonyt. A bizottság ülését megnyitom. Megállapítom, hogy a bizottságból 6 fő jelen van, tehát a bizottság határozatképes. Van-e kérdés, hozzászólás az ülés napirendjéhez? Nincs, akkor szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**46/2016. (X. 17.) HATÁROZATA**

**Tárgy: Nagykovácsi Nagyközség Önkormányzat Oktatási kulturális, sport, turisztikai és környezetvédelmi bizottság 2016. október 17-i ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2016. október 17-i ülésén az alábbi napirendet tárgyalja:

**1. Döntés a Kispatak Óvoda 2015-2016. nevelési évi nevelő-oktató munkájáról szóló beszámolójának jóváhagyásáról**

 **Határidő:** azonnal

**Felelős:** OKB elnök

**1. napirendi pont:**

**Döntés a Kispatak Óvoda 2015-2016. nevelési évi nevelő-oktató munkájáról szóló beszámolójának jóváhagyásáról**

**Fodor Attila elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Átadom a szót osztályvezető asszonynak, hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.*

**Fodor Attila elnök**: Köszönöm. Van-e hozzászólás, kérdés?

**Szabó Orsolya**: A beszámoló még augusztus végén készült. Még az előző óvodavezető asszony készítette. Azt kell elmondanom, hogy ez a nevelési év rendkívül nehezen indult. Mégis úgy gondolom, hogy sikerült úgy felépíteni az évet szakmai és humán oldalról egyaránt, hogy sikereket és eredményeket írhattunk le a beszámolóban. Rendkívül jól foglalta össze mindazt, ami a nevelési évben zajlott.

**Fodor Attila elnök:** Köszönöm. Kérdezem, hogy van-e további kérdés, hozzászólás? Nincs. Akkor az előterjesztésben foglalt határozati javaslatról szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**472016. (X. 17.) HATÁROZATA**

**Tárgy: Döntés a Nagykovácsi Kispatak Óvoda 2015/2016. nevelési év nevelő-oktató munkájáról szóló beszámoló jóváhagyásáról**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek a Nagykovácsi Kispatak Óvoda 2015-2016. nevelési évi nevelő-oktató munkájáról szóló beszámolója jóváhagyását.

**Határidő**: azonnal

**Felelős:** polgármester

**Fodor Attila elnök:** Köszönöm. Kérdezem, hogy van-e további hozzászólás? Nincs, akkor köszönöm a részvételt, a bizottság ülését 17 óra 55 perckor lezárom.

K.m.f.

 Fodor Attila Bánóczi Margit

 elnök tag